Горинчово

Гори́нчово,  Горінчово — село в Хустском районѣ Закарпатской области Украины, центер сельской рады.Тронько П., с. 742.

Полога
Село лежить в долинѣ Рѣкы, оддалене о 16 км од районного центра, на дорозѣ Хуст – Межгорье.

Сельска  рада
Горінчівська сільська рада 
90430, Закарпатська обл., Хустський р-н,
 с.Горінчово, вул. Незалежності, 152а 
 тел. 3803142 	5-17-36, 62-138 	

История
Перва упоминка о селѣ походить з року 1350, а мало назву Zeleumezew, што е неточно передана мадярска назва Szőlőmező “грознове поле”, яка одказуе на характерну про тото мѣсто ростлину. Под роком 1403 упоминать ся в том мѣстѣ закладене село Haryncha (од року 1460 Herincse, днешна мадярска назва) — очевидно русинского походжѣня од призвиска Горинець.Sebestyén Zsolt, с. 56. П. Чучка в том контекстѣ указуе тыж на иншы можны призвиска: Горинцѣв, Горинѣв, Горинчин од украинско-бѣлорусского гидронима Горинь, або мараморошске Горина. Подля правописа з року 1655 село ся называть Горѣнчево, жителѣ — Горѣнчане.Чучка П., с. 155.

В року 1930 в селѣ было 4607 особ, з них 3845 — Русины, 705 — Евреи, 19 — Чехы и Словаци, 7 — Нѣмцѣ, 4 — Мадяре, 8 — иншых народностей, 19 — чужоземцѣ. Православна громада числила 3665 вѣрникох. В селѣ быв нотариат, пошта, телеграф, телефон, жандарска станиця, заставка державного автобуса, русинска школа (6 клас), чешска школа (1 класа). Фунговав фирес на пару. Грекокатолицка мурована церква Св. Михаила з року 1882 была розобрана в року1984. Православна мурована церква Вознесѣня высвячена в року 1934. В приселку Монастырець была русинска школа (3 класы), грекокатолицка мурована церква Покровы Пр. Богородицѣ з року 1909, православна деревяна церква Вознесѣня з року 1933.Достал Я., сс. 279–280.

Интересны факты
В селѣ жиють семеро казкарѣ, котры выдали по книжцѣ властных казок, серед них найвеце познатый Андрѣй Калин.Іван ЖИРОШ

Жерела и одказы
 Sebestyén Zsolt: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  Доступно онлайн 
 Достал, Ярослав: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
 Тронько П. и др. (ред.): Історія міст і сіл України. Том 7. Закарпатська область. К. 1969. 
 Чучка Павло: Прізвища закарпатських українців. Історико-етимологічний словник. — Львів: Світ, 2005.  




 Референции 

Катеґорія:Населены пункты Украины
Катеґорія:Населены пункты Закарпатской области